Koncentracijski logor Majdanek
<s>Logor Majdanek zvan i  Lublin Majdanek bio je nacistički koncentracioni logor smješten na jugoistočnoj periferiji grada Lublina u današnjoj 
Poljskoj.</s>

<s>Historija i karakteristike</s>

<s>Majdanek je osnovan po naredbi Heinricha Himmlera u jesen 1941., u startu je radio pod imenom Waffen SS logor za ratne zarobljenike, ubrzo je pretvoren 
u koncentracioni logor i logor smrti, tako da je od februara 1943. radio pod imenom Konzentrationslager der Waffen SS Lublin, sa 6 filijala.</s>

<s>SS je planirao izgraditi pravi kompleks logora u koji bi se moglo smjestiti do 250 000 logoraša, ali su planovi tek djelomično ostvareni.</s><s>Za gradnju Majdaneka uzet je teren od 270 hektara, tako da je već krajem 1942. napravljeno 5 logoraških kampova (4 muška i 1 ženski), u koji se moglo smjestiti  do 35 000 logoraša.</s><s>I Majdanek je kao i Auschwitz, nije bio samo logor smrti, već i radni logor sa 227 različitih objekata, ali i sa sedam plinskih komora i dva drvena vješala.</s><s>U septembru 1943. nacisti su dogradili veliki krematorij sa pet peći.</s>

<s>Logor je počeo sa radom u oktobru 1941. kad je dobio prve ratne zarobljenike, to su uglavnom bili sovjetski vojnici (oko 7 500), koji su gotovo svi pomrli od gladi i bolesti.</s>

<s>U roku od godinu dana Majdanek je pretvoren je u logor smrti za Židove, dovožene najprije iz Češke i Moravske, a nakon tog iz Poljske, Nizozemske i Grčke.</s>

<s>U prvim mjesecima rada SS-ovski čuvari strijeljali su logoraše u obližnjoj šumi Krępiec, tek kasnije počeli su koristiti efikasnije plinske komore koje su im omogućavale masovna pogubljenja, nakog čeg bi leševe kremirali.</s><s>Poput onih u Logoru Belzec i Majdanekove prve plinske komore koristile su ugljični monoksid, tek kasnije su po modelu Auschwitza, Nacisti instalirali plinske komore koristeći Ciklon B, koji je proizvodio brzo smrtonosne pare cijanovodika.</s>

<s>Za gotovo četiri godine postojanja kroz Majdanek je prošlo oko 500.000 logoraša iz 28 država i 54 nacija.</s>

<s>Posada Majdaneka imala je oko 1,100 SS-ovaca, komandanti logora bili su; Karl-Otto Koch, Max Koegel, Hermann Florstedt, Martin Gottfried Weiss i Arthur Liebehenschel.</s>

<s>Sovjetska Crvena armija ušla je u Majdanek krajem jula 1944., punih 6 mjeseci prije oslobođenja Auschwitza i 10 mjeseci prije nego što su američke i britanske trupe ušle u koncentracijske logore po današnjoj Njemačkoj i Austriji.</s><s>U tom trenutku je samo nekoliko stotina logoraša ostalo živo.</s><s>Nekoliko dana prije dolaska Sovjeta Nacisti su žurno [[evakuacija|evakuirali Majdanek i djelomično spalili dokumentaciju, nešto zgrada i velike krematorije.</s><s>Plinske komore i brojne logoraške barake ostale su netaknute.</s>

<s>Nakon što je u august 1944. posjetio logor koji su zauzeli Sovjeti, tadašnji reporter New York Times Bill Lawrence, u uvodu članka o Majdaneku napisao je -Upravo sam vidio najstrašnije mjesto na licu zemlje.</s><s>Ipak kako nije postojala filmska dokumentacija - Majdampek je uskoro pao u drugi plan, tek nakon deset mjeseci kad su do njega 
došli američki fotoreporteri strahote Majdampeka ponovno su postale vijest dana.</s>

<s>Žrtve 
Točan broj žrtava Majdaneka ne može se utvrditi zbog uništene logorske dokumentacije.</s><s>Na osnovu rezultata rada Glavne komisije za istraživanje nacističkih zločina u Poljskoj 1948. 
utvrđeno je da kroz njega prošlo oko 500 000 logoraša, od kojih je približno 360 000 pomrlo ili ubijeno, uključujući 200 000 Židova i 120 000 Poljaka.</s><s>Od njih je 60% pomrlo od gladi, bolesti i iscrpljenost, 25% je pobijeno u plinskim komorama, 15% je strijeljeno ili obješeno.</s>

<s>I drugi istraživači se slažu da je njemu pomrlo oko 360.000 ljudi.</s><s>Kao prilog tome postoji podatak da je samo u Operaciji Erntefest 3. novembra 1943. u Majdaneku je streljano 18 000 Židova.</s>

<s>Majdanek danas 
Na mjestu bivšeg logora je još 1944. osnovan državni muzej, a 1969. je podignuta monumentalna skulptura Wiktora Tołkina u spomen patnjama logoraša, podignut Put sjećanja i Mauzolej-Panteon.</s>

<s>Izvori</s>

<s>Vanjske veze</s>

<s>Majdanek concentration camp, Poland 
 Panstwowe muzeum na Majdanku (službeni portal muzeja)</s>

<s>Majdanek
Holokaust</s>

